એવે વખતે પુનાનો ફડનવીસ નાનોભાઈ નતના નિયમ મુજબ જે જંગદંબા બોલીને મંદિરના પગથીએ પગ ઠેરવ્યો, દર્શનાળુઓએ ખસી મારગ દીધો. પાછા વળતા પુનાના દીવાન નાના ભાઈની નજર મંદિરમાં ઉતારો કરીને પડેલા મુસાફર માથે પડી. થાકના ઓથાર નીચે કચડાયેલી કાયા ઉપર કરચલીઓ પડેલી જોઈ ચીંથરે હાલ વસ્ત્રોની ભીતરમાં સુવાળું શરીર ડોકાતું દેખાયું ઉંડી ઉતરેલી આંખમાં આળોટતી અમીરાત ઓળખી દિવાન નાના ફડનવીસે ઉભા રહી સવાલ કર્યો.